CELEX: 62012CN0496
Language: da
Date: 2012-11-06 00:00:00
Title: Sag C-496/12: Anmodning om præjudiciel afgørelse indgivet af Krajský súd v Prešove (Slovakiet) den 6. november 2012 — Spoločenstvo vlastníkov bytov MYJAVA mod Podtatranská vodárenská prevádzková spoločnosť, a.s.

23.3.2013   
            
            
               DA
            
            
               Den Europæiske Unions Tidende
            
            
               C 86/7
            
         Anmodning om præjudiciel afgørelse indgivet af Krajský súd v Prešove (Slovakiet) den 6. november 2012 — Spoločenstvo vlastníkov bytov MYJAVA mod Podtatranská vodárenská prevádzková spoločnosť, a.s.
   (Sag C-496/12)
   2013/C 86/10
   Processprog: slovakisk
   
      Den forelæggende ret
   
   Krajský súd v Prešove
   
      Parter i hovedsagen
   
   
      Sagsøger: Spoločenstvo vlastníkov bytov MYJAVA
   
      Sagsøgt: Podtatranská vodárenská prevádzková spoločnosť, a.s.
   
      Præjudicielle spørgsmål
   
   
               1)
            
            
               Skal bestemmelserne i Den Europæiske Unions direktiver, herunder Europa-Parlamentets og Rådets direktiv 1999/44/EF (1) af 25. maj 1999 om visse aspekter af forbrugerkøb og garantier i forbindelse hermed, Rådets direktiv 85/374/EØF (2) af 25. juli 1985 om tilnærmelse af medlemsstaternes administrativt eller ved lov fastsatte bestemmelser om produktansvar samt de andre direktiver vedrørende forbrugerbeskyttelse, fortolkes således, at en juridisk person nyder den samme beskyttelse som forbrugere, når den i forbindelse med aftaler, der er omfattet af disse direktivers anvendelsesområde, ikke handler inden for rammerne af sin erhvervsmæssige eller handelsmæssige beskæftigelse?
            
         
               2)
            
            
               Skal bestemmelserne i Den Europæiske Unions direktiver, herunder Europa-Parlamentets og Rådets direktiv 1999/44/EF af 25. maj 1999 om visse aspekter af forbrugerkøb og garantier i forbindelse hermed og Rådets direktiv 85/374/EØF af 25. juli 1985 om tilnærmelse af medlemsstaternes administrativt eller ved lov fastsatte bestemmelser om produktansvar, fortolkes således, at de er til hinder for en national lovbestemmelse som den i hovedsagen omhandlede, som begrænser retten til at kræve kompensation — såsom tilbagebetaling af fejlagtigt erlagte afgifter — når der konstateres en defekt ved den leverede vare, til kun at omfatte perioden efter den seneste aflæsning af den defekte vandmåler inden fremsættelsen af en anmodning?
            
         
      (1)  EFT L 171, s. 12.
   
      (2)  EFT L 210, s. 29.